**ELŐTERJESZTÉS**

**Tiszavasvári Város Önkormányzata Képviselő - testületének**

**2025. október 29-én tartandó rendes ülésére**

**Az előterjesztés tárgya:** **Döntés a tartós bérlet keretében használt gépjárművek visszaadásáról**

**Melléklet:**

**Az előterjesztés előadója**: Balázsi Csilla polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/………………/2025.

**Az előterjesztést véleményező bizottságok a hatáskör** **megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea Tiva-Szolg Nonprofit Kft. ügyvezetője | groncsakandrea@gmail.com |
|  |  |

Egyéb megjegyzés: -

Tiszavasvári, 2025. október 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

* **a Képviselő-testülethez –**

**Döntés tartós bérlet keretében használt gépjárművek visszaadásáról**

**Tisztelt Képviselő-testület!**

A képviselő-testület 2019. novemberében döntött arról, hogy a Tiva-Szolg Nonprofit Kft. elavult személygépjárműveit, tartós bérleti konstrukció keretében újítsa meg. Ennek megfelelően Skoda Octavia Style, Skoda Scala, Skoda Fabia gépjárművekre vonatkozóan eredetileg 48 hónapos futamidőre kerültek megkötésre a tartós bérleti szerződések, melyek a képviselő-testület további döntései értelmében 12-12 hónappal meghosszabbításra kerültek. A szerződések lejárta ennek megfelelően 2025. december 18. napja.

Az önkormányzat eredeti szándéka az volt, hogy a tartós bérleti konstrukció lejártakor megvásárolja a gépjárműveket, azonban a megkötött szerződés alapján erre nincs lehetőség.

A 3 db gépjármű közül 1 db a Tiva-Szolg Nonprofit Kft. ügyvezetője, 2 db a polgármesteri hivatal használatában van. A gépjárművek tartós bérleti szerződésének lejártát követően az önkormányzat a jelenlegi gépjárműflottájából, valamint egy új gépjármű beszerezésével biztosítja a gépjárművet igénylő feladatok ellátását. A Tiva-Szolg Nonprofit Kft. ügyvezetőjével történt egyeztetés eredményeként az a javaslat került megfogalmazásra, hogy a Kft. kérjen be olyan lízing ajánlatot, amely végén tulajdonjogot is szerez a gépjárműn. Az ajánlatok beérkezését követően az esetleges szerződéskötés a képviselő-testület hatáskörébe fog tartozni.

Kérem a képviselő-testületet az előterjesztés megtárgyalását követően hozza meg döntését!

Tiszavasvári, 2025. október 21.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2025. (X.29.) Kt. sz.**

**határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2025. (X.29.) számú alapítói döntése)**

**Döntés tartós bérlet keretében használt gépjárművek visszaadásáról**

Tiszavasvári Város Önkormányzata Képviselő-testülete a **„Döntés tartós bérlet keretében használt gépjárművek visszaadásáról”** szóló előterjesztést megtárgyalta és a következő határozatot hozza:

1. Dönt arról, hogy a jelenleg tartós bérleti szerződés keretében a Tiva-Szolg Nonprofit Kft. által a Porchse Lízingtől bérelt RUJ-083 frsz-ú Skoda Fabia, a RUJ-085 frsz-ú Skoda Scala és a RUJ-094 frsz-ú Skoda Octavia személygépjárművek 2025.12.18. napján lejáró bérleti szerződését nem kívánja meghosszabbítani.
2. Felkéri a Kft. ügyvezetőjét, hogy a tartós bérlet megszűnésének időpontjában a gépjárműveknek a Porchse Lízing részére történő visszaadásáról gondoskodjon.
3. Felkéri a Kft. ügyvezetőjét gépjárműlízing ajánlatok beszerzésére.

**Határidő**: azonnal **Felelős:** Tiva-Szolg Kft. ügyvezetője

1. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Balázsi Csilla polgármester