**ELŐTERJESZTÉS**

Tiszavasvári Város Önkormányzata Képviselő-testületének

2025. október 29-én tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/ 9187-3/2025

A napirend előterjesztője: Balázsi Csilla polgármester

Az előterjesztést készítette: Szalontai Dóra köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2025. október 22.

**Szalontai Dóra**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**243/2024. (IX. 27.) Kt. számú határozat**

**Ismételt kezdeményezés kedvezményezett és felzárkózó települések listájára való felkerülés érdekében**

A képviselő-testület a 127/2024. (V.9.) Kt. határozatával kezdeményezte, hogy a pedagógusok új életpályájáról szóló törvény szerinti felzárkózó és kedvezményezett települések listájáról, valamint egyes közneveléssel összefüggő kormányrendeletek módosításáról szóló 402/2023 (VII.30.) Korm. rendelet 1. mellékletébe, a kedvezményezett és felzárkózó települések listájára való felkerülését Tiszavasvári településnek.

A kezdeményezés fő célja, hogy a település minden oktatási intézményében dolgozó valamennyi munkavállaló jogosult lehessen az esélyteremtési illetményrészre.

A Belügyminisztérium a BM/16210-2/2024. iktatószámukon elutasította a kérelmet.

A képviselő testület ismételten kezdeményezte Tiszavasvári település a kedvezményezett és felzárkózó települések listájára való felkerülését, valamint ezzel összefüggésben a 105/2015 (IV.23.) Korm. rendelet felülvizsgálatát is. A Képviselő-testület kezdeményezése megküldésre került a Belügyminisztérium Köznevelési Államtitkársága részére 2024. 09. 30. napján.

Arra válasz 2024. október elején érkezett.

A Belügyminisztérium újabb válasza szerint korábbi álláspontjukat fenntartják, és nem kívánnak a képviselő-testület korábbi kérelmeire jogszabály módosításokat végrehajtani.

**244/2024. (IX. 27.) Kt. számú határozat**

**Hulladékudvar létesítésével kapcsolatos tájékoztatásról**

Egyeztetési folyamat zajlott már korábban a Tiszavasvári Város Önkormányzata és a MOHU Mol Hulladékgazdálkodási Zrt. között egy lehetséges hulladékudvar Tiszavasváriban létesítése kapcsán. Ennek eredményeként szükségessé vált egy konkrét helyszín megjelölése, és azt követően együttműködési megállapodás megkötése a felek között.

Az önkormányzat nevében a polgármester több egyeztetést is folytatott a MOHU Mol Hulladékgazdálkodási Zrt-vel.Végül a hulladékudvar létesítésére a Tiszavasvári, 053/1 hrsz-ú ingatlan lett felajánlva, mint magánterület, mely megfelelt a feltételeknek. Információink szerint a felek között egyeztetés kezdődött a terület megvételére, mely sikertelennek bizonyult, így szükséges egy új terület keresése.

**280/2024. (X. 24.) Kt. számú határozat**

**Tiszavasvári Város Önkormányzatának véleménye az iskolák felvételi körzethatárairól**

A képviselő-testület a Tiszavasvári Kabay János Általános Iskola felvételi körzethatára Tiszavasvári Város közigazgatási területére történő megállapítását támogatta.

A testület határozatáról a Nyíregyházi Tankerületi Központ tájékoztatásra került, valamint a kért hátrányos helyzetű létszámról szóló adatszolgáltatást 2024. október 31. napjáig megküldtük.

**298/2024. (XI. 21.) Kt. számú határozat**

**Tiszavasvári Város Önkormányzata 2025. évi belső ellenőrzési tervéről**

A képviselő-testület jóváhagyta az önkormányzati 2025. évi belső ellenőrzési tervet, valamit az ahhoz kapcsolódó intézményenkénti kockázatelemzéseket. Ezekről az intézményvezetők tájékoztatásra kerültek. Az ellenőrzések terveknek megfelelően megkezdődtek és folyamatban vannak a 2025. évben a megbízott belső ellenőr Graczka István által.

**305/2024. (XI. 21.) Kt. számú határozat**

**A 2025. évi közfoglalkoztatási javaslatról**

Elfogadta a képviselő-testület a 2025. évi közmunka programokhoz megfogalmazott képviselői, intézményi, bizottsági, polgármesteri javaslatokat, melyekről a közfoglalkoztatást lebonyolító, szervező Tiva-Szolg Kft. tájékoztatásra került.

**5/2025. (I. 30.) Kt. számú határozat**

**A Tiszavasvári Polgármesteri Hivatal alapító okiratának módosításáról duális képzés szervezése miatt**

Nyíregyházi Szakképzési Centrum Tiszavasvári Szakképző Iskola és Kollégium szervezésében közszolgálati technikus, ügyintéző képzéshez gyakorlati helyet kerestek. Megkeresés érkezett a Tiszavasvári Polgármesteri Hivatalhoz is, hogy gyakorlati helyet biztosítson ezen diákok részére duális képzés keretei között.

Ehhez szükségessé vált a Polgármesteri Hivatal alapító okiratában az ezzel kapcsolatos kormányzati funkció feltüntetése 2025. február 1. napjától.

Az alapító okirat módosítás a törzskönyvi nyilvántartáson átvezetésre is került. Ezt követően újabb egyeztetések kerültek lefolytatásra a kamarával, valamint a szakképző hellyel, melyek eredményeképpen minden biztosítandó feltételt és a képzés működtetésének az áttekintését megvizsgálva a hivatal vezetése arra a döntésre jutott, hogy egyelőre nem látja feladatába beilleszthetőnek egy ilyen fajta képzőhely biztosítását és jogszabálynak megfelelő működtetését.

**6/2025. (I. 30.) Kt. számú határozat**

**A Kornisné Liptay Elza Szociális és Gyermekjóléti Központ alapító okiratának módosításáról duális képzés szervezése miatt**

A Kornisné Liptay Elza Szociális és Gyermekjóléti Központ néhány éve szakképzésben vesz részt, képzőhelyként az intézmény gyakorlati oktatást folytat duális képzés keretei között.

A Polgármesteri Hivatal észlelte az intézménnyel történő egyeztetés során az alapító okiratban a duális képzéssel kapcsolatos kormányzati funkció feltüntetése hiányát.

Így szükségessé vált az intézmény alapító okiratában a kormányzati funkció feltüntetése 2025. február 1. napjától. Az alapító okirat módosítás a törzskönyvi nyilvántartáson átvezetésre is került.

**7/2025. (I. 30.) Kt. számú határozat**

**A Tiszavasvári Bölcsőde alapító okiratának módosításáról**

A Tiszavasvári Bölcsőde intézményvezetője 2024. december hónapban jelezte, hogy a Nyíregyházi Szakképzési Centrum Tiszavasvári Szakképző Iskola és Kollégium kisgyermekgondozó és nevelő képzést indított 2024. szeptember hónaptól, mellyel kapcsolatban megkereste az iskola a Tiszavasvári Bölcsőde intézményt, hogy a duális képzés keretében 2025. februártól gyakorlati helyet biztosítson ezen diákok részére az intézményében.

A Bölcsőde örömmel fogadta ezt a kezdeményezést.

A képzőhelynek való megfelelőséghez a Gazdasági Kamara engedélye vált szükségessé, melyet még december hónapban elindított az intézmény, és 2025 januárban meg is kapott.

A módosított szakmai dokumentumokat a Képviselő-testület Szociális és Humán Bizottsága a 2024. december 11-ei ülésén saját hatáskörben elfogadta.

Szükségessé vált az intézmény alapító okiratában a kormányzati funkció feltüntetése is 2025. február 1. napjától. Az alapító okirat módosítás a törzskönyvi nyilvántartáson átvezetésre is került.

**10/2025. (I. 30.) Kt. számú határozat**

**A Tiszavasvári Bölcsőde nyári nyitvatartási rendjének meghatározása**

A képviselő-testület jóváhagyta a Tiszavasvári Bölcsőde nyári nyitvatartási rendjét, mely szerint 2025. június 30. napjától 2025. július 18. napjáig zárva tartott az intézmény.

Az intézményvezető erről 2025. február 15. napjáig tájékoztatta az érintett szülőket.

**13/2025. (I. 30.) Kt. számú határozat**

**Tiszavasvári Város Önkormányzatának véleménye az iskolák és a pedagógiai szakszolgálat felvételi körzethatárairól**

A képviselő-testület a Tiszavasvári Kabay János Általános Iskola felvételi körzethatára Tiszavasvári Város közigazgatási területére történő megállapítását ismételten támogatta. A pedagógiai szakszolgálat esetében a kijelölt felvételi körzetek megállapításával a Tankerületi Központ által megküldötteknek megfelelően egyetértett.

A testület határozatáról a Nyíregyházi Tankerületi Központ tájékoztatásra került.

**46/2025. (II. 20.) Kt. számú határozat**

**Tájékoztató a 2025. évi közfoglalkoztatási programokról**

**(3/2025. (II. 20.) sz. Tiva-Szolg. Kft. alapítói határozat)**

A képviselő-testület elfogadta a Tiva-szolg Kft. által 2025. évben beindított közmunka programokról szóló tájékoztatót. Erről a Kft. ügyvezetője tájékoztatásra került.

**47/2025. (II. 20.) Kt. számú határozat**

**A Tiszavasvári gyepmesteri telep szüneteltetése hosszabbításáról**

**(4/2025. (II. 20.) sz. Tiva-Szolg. Kft. alapítói határozat)**

A pályázati forrásból létesült Tiszavasvári Sopron úti gyepmesteri telep a Tiva-Szolg Kft. üzemeltetésében 2024 júniusától működési engedélyt kapott. A Kft. nem tudta biztosítani a működtetés feltételeit, így a hatóságtól a telep üzemeltetésére szünetelést kért a Kft.

A telep optimális működése kidolgozásáig, illetve az üzemeltetés költségvetési fedezete biztosításáig a képviselő-testület döntött arról, hogy a telep működésének szünetelését 2025. szeptember 30. napjáig fenntartja.

**56/2025. (II. 20.) Kt. számú határozat**

**A Kornisné Liptay Elza Szociális és Gyermekjóléti Központ alapító okiratának módosításáról**

A Kornisné Liptay Elza Szociális és Gyermekjóléti Központ alapító okiratával kapcsolatban a Magyar Államkincstár módosításra hívta fel a figyelmünket a szakágazati kód 2025. január 1. napjától történő változása átvezetése érdekében, valamint hiánypótlást küldött különösen a kormányzati funkció kódok emelkedő sorrendben való feltüntetése miatt.

Ezekre hivatkozással vált szükségessé az intézmény alapító okirata felülvizsgálata.

Az alapító okirat módosítás a törzskönyvi nyilvántartáson átvezetésre került.

**57/2025. (II. 20.) Kt. számú határozat**

**A Tiszavasvári Bölcsőde alapító okiratának módosításáról**

A Tiszavasvári Bölcsőde alapító okiratával kapcsolatban a Magyar Államkincstár módosításra hívta fel a figyelmünket a szakágazati kód 2025. január 1. napjától történő változása átvezetése érdekében, valamint hiánypótlást küldött különösen a kormányzati funkció kódok emelkedő sorrendben való feltüntetése miatt.

Ezekre hivatkozással vált szükségessé az intézmény alapító okirata felülvizsgálata.

Az alapító okirat módosítás a törzskönyvi nyilvántartáson átvezetésre került.

**79/2025. (III. 28.) Kt. számú határozat**

**A Kornisné Központ által biztosított szociális ellátások szolgáltatási önköltségeiről**

Elfogadásra került a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező szolgáltatási önköltség ellátás típusonként. A döntésről az intézményvezető tájékoztatásra került. Térítési díj emelés nem történt.

**80/2025. (III. 28.) Kt. számú határozat**

**A bölcsődei szolgáltatási önköltségről**

A képviselő-testület elfogadta a gyermekjóléti ellátások térítési díjai alapját képező, intézményvezető által meghatározott önköltség összegeket a 2025. évre vonatkozóan. A bölcsődei szolgáltatás díja változatlanul ingyenes. Az intézményvezető a döntésről tájékoztatásra került.

**88/2025. (III. 28.) Kt. számú határozat**

**Magyar Vöröskereszt Szabolcs-Szatmár-Bereg Vármegyei Szervezete Nyitott Ház Anya-Gyermek Segítőotthon 2024. évi szakmai beszámolójáról**

A képviselő-testület elfogadta a Magyar Vöröskereszt Szabolcs-Szatmár-Bereg Megyei Szervezete Anyaotthonának 2024. évi szakmai beszámolóját, melyről az intézményvezető tájékoztatásra került.

**118/2025. (IV. 23.) Kt. számú határozat**

**Tiszavasvári Bölcsőde 2024. évi szakmai beszámolóról**

A képviselő-testület elfogadta a Tiszavasvári Bölcsőde 2024. évi szakmai beszámolóját, melyről az intézményvezető tájékoztatásra került.

**131/2025. (IV. 23.) Kt. számú határozat**

**A Kornisné Központban folytatott duális képzés adókedvezmény összegének meghatározása és igénylése a 2023-2024. években tárgyú rendkívüli ellenőrzés eredményéről**

A Képviselő-testület elfogadta a 2025. április 17-én a Graczka-Control Kft. által elkészített a Kornisné Központban folytatott duális képzés adókedvezmény összegének meghatározása és igénylése a 2023-2024. években tárgyú ellenőrzéséről készült jelentésben foglaltakat.

Felkérte a polgármestert az intézményben folytatott duális képzés adókedvezménye összegének további évekre vonatkozó felülvizsgálatára a Polgármesteri Hivatal Költségvetési és Adóigazgatási Osztálya bevonásával. Ezen vizsgálat a hivatal munkatársa személyes intézményi jelenlétével és iratok bekérésével meg is valósult.

A képviselő-testület felkérte az intézményvezetőt a kapott adatok tükrében önrevíziós eljárás megkezdésére, a jogosulatlanul igénybe vett összeg visszafizetésére részletfizetés kezdeményezésére, szorosan egyeztetve a Polgármesterrel.

Az önrevízió megkezdődött, az összeg visszafizetésére részletfizetési kedvezményt kapott az intézmény.

A képviselő-testület felkérte az intézményvezetőt, hogy az ellenőrzési jelentésben leírt összegző megállapításokra és javaslatokra készítsen intézkedési tervet a jelentés átvételét követő 8 napon belül. Ez az intézkedési terv elkészült.

A képviselő-testület felkérte az intézményvezetőt és a jegyzőt az intézmény és az önkormányzat 2025. évi költségvetése felülvizsgálatára az ellenőrzés eredményeire tekintettel. A visszafizetendő összeg pontos meghatározása még folyamatban van.

A képviselő-testület felkérte a polgármestert a vizsgálattal összefüggésben a személyi felelősség kérdéseinek vizsgálatára.

Az érintett személyek meghallgatása megtörtént, a visszafizetendő összeg meghatározása után a személyi kérdések vizsgálata folyamatban van.

**136/2025. (V. 22.) Kt. számú határozat**

**Éves összefoglaló ellenőrzési jelentés, Tiszavasvári Város Önkormányzatának 2024. évi belső ellenőrzési tevékenységéről**

A képviselő-testület elfogadta a megbízott belső ellenőr által készített 2024. évi ellenőrzésekről, azok eredményeiről, és az azokra tett intézkedésekről szóló beszámolót. A döntésről a belső ellenőr és az érintett intézmények vezetői tájékoztatásra kerültek.

**138/2025. (V. 22.) Kt. számú határozat**

**Átfogó értékelés a város gyermekjóléti és gyermekvédelmi feladatainak 2024. évi ellátásáról**

A Képviselő-testület a város gyermekjóléti és gyermekvédelmi feladatainak 2024. évi ellátásáról szóló átfogó értékelést elfogadta.

A döntésről a Szabolcs-Szatmár-Bereg Vármegyei Kormányhivatal Gyámügyi és Igazságügyi Főosztálya tájékoztatásra került. Az átfogó értékelés a város honlapján közzétételre került.

**139/2025. (V. 22.) Kt. számú határozat**

**A jelzőrendszeres házi segítségnyújtás és a fogyatékos személyek otthona önként vállalt feladatok 2025. évi ellátásáról**

A Képviselő-testület döntött arról, hogy a Kornisné Liptay Elza Szociális és Gyermekjóléti Központ intézmény keretei között továbbra is ellátja önként vállalt feladatként a jelzőrendszeres házi segítségnyújtás és a fogyatékos személyek otthona ellátásokat.

Elfogadta a 2025. évre megállapított támogatási összegeket az alábbiakban:

Jelzőrendszeres házi segítségnyújtásra: 5.518.400 Ft

Fogyatékos ellátásra: 276.000.000 Ft

A döntésről a Kornisné Liptay Elza Szociális és Gyermekjóléti Központ intézményvezetője, valamint a a támogatást biztosító Slachta Margit Nemzeti Szociálpolitikai Intézet tájékoztatásra került.

**142/2025. (V. 22.) Kt. számú határozat**

**A Tiszavasvári gyepmesteri telep működtetéséről**

A képviselő-testület döntött arról, hogy a Gyepmesteri Telep működtetése feladat visszavételre kerüljön a Tiva-Szolg Kft-től, és annak jövőbeni ellátása Tiszavasvári Polgármesteri Hivatal Városrendészeti Osztálya keretei között valósuljon meg.

**177/2025. (VI. 25.) Kt. számú határozat**

**A Bűdi Biztos Kezdet Gyerekház átvételéről**

A képviselő-testület döntött arról, hogyaBűdi városrész Biztos Kezdet Gyerekház működtetését az önkormányzat 2026. január 1. napjával átveszi, és saját intézményén, a Kornisné Központon keresztül biztosítja annak további működését. Erre 2025. augusztus 21. napján pályázat is benyújtásra került a Belügyminisztérium felé. A pályázat jelenleg bírálat alatt van.

A Kormányhivatal felé a működési engedély kérelem is benyújtásra került.

A Szakmai Program elkészült, azt saját hatáskörben a Szociális és Humán Bizottság támogatta.

A Magiszter Alapítvánnyal a módosított szerződések aláírásra kerültek.

**178/2025. (VI. 25.) Kt. számú határozat**

**A Tiszavasvári gyepmesteri telep beindításáról**

A képviselő-testület elfogadta a szükséges dokumentumokat a Tiszavasvári Sopron utcai Gyepmesteri telep Tiszavasvári Polgármesteri Hivatala Városrendészeti Osztálya keretei közötti működtetéséhez. A Telep napi működtetése kialakításra került. A Polgármesteri Hivatal működési engedélyt kapott 2025. augusztus 14. napjával, az állatszállító gépjármű 5 éves üzemeltetési engedélyt kapott szintén 2025 augusztus hónapban.

Somogyi Krisztián egyéni vállalkozóval a korábban ebbefogásra megkötött szerződés megszüntetésre került. A megszüntető dokumentum aláírása megtörtént.

**181/2025. (VI. 25.) Kt. számú határozat**

**A** **Tiszavasvári Sporttelep használati jogának biztosítása a TSE részére a 2025/26-os bajnoki évre (10/2025. (VI. 25.) sz. Tiva-Szolg. Kft. alapítói határozat)**

A képviselő-testület elfogadta a Tiszavasvári Sportegyesület elnöke által a 2024/25-ös bajnoki évadra vonatkozó használati szerződés alapján készített beszámolóját.

Hozzájárult a Tiszavasvári Város Önkormányzata tulajdonában lévő tiszavasvári 2438 hrsz.-ú, a valóságban 4440 Tiszavasvári, Fehértói u. 2/b. szám alatt található Sporttelep megnevezésű ingatlanra vonatkozóan, a TSE és a Tiva-Szolg Nonprofit Kft. között létrejövő, az ingyenes használati jogot biztosító szerződés megkötéséhez.

A döntésről az érintett felek tájékoztatásra kerültek.

**186/2025. (VI. 25.) Kt. számú határozat**

**Szociális térkép készítéséről**

A Képviselő-testület döntött arról, hogy a Kornisné Liptay Elza Szociális és Gyermekjóléti Központ intézmény munkatársai szociális térképet készítsenek Tiszavasvári Széles és Keskeny utcák ingatlanjai és lakosai adataira vonatkozóan (különösen: ingatlanok tulajdonviszonyai, komfortfokozata, lakók száma, életkora, foglalkoztatottsága tekintetében) a Belügyminisztérium útmutatásait is figyelembe véve. A szociális térkép azóta elkészült, azt a testület is megismerte, elfogadta. Jelenleg folyamatban van egy megoldásokat kereső cselekvési terv kidolgozása.

# Tiszavasvári, 2025. október 22.

# 

# 

# Balázsi Csilla

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (IX.25.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

**243/2024. (IX. 27.) Kt. számú határozat**

**244/2024. (IX. 27.) Kt. számú határozat**

**280/2024. (X. 24.) Kt. számú határozat**

**298/2024. (XI. 21.) Kt. számú határozat**

**305/2024. (XI. 21.) Kt. számú határozat**

**5/2025. (I. 30.) Kt. számú határozat**

**6/2025. (I. 30.) Kt. számú határozat**

**7/2025. (I. 30.) Kt. számú határozat**

**10/2025. (I. 30.) Kt. számú határozat**

**13/2025. (I. 30.) Kt. számú határozat**

**46/2025. (II. 20.) Kt. számú határozat**

**47/2025. (II. 20.) Kt. számú határozat**

**56/2025. (II. 20.) Kt. számú határozat**

**57/2025. (II. 20.) Kt. számú határozat**

**79/2025. (III. 28.) Kt. számú határozat**

**80/2025. (III. 28.) Kt. számú határozat**

**88/2025. (III. 28.) Kt. számú határozat**

**118/2025. (IV. 23.) Kt. számú határozat**

**131/2025. (IV. 23.) Kt. számú határozat**

**136/2025. (V. 22.) Kt. számú határozat**

**138/2025. (V. 22.) Kt. számú határozat**

**139/2025. (V. 22.) Kt. számú határozat**

**142/2025. (V. 22.) Kt. számú határozat**

**177/2025. (VI. 25.) Kt. számú határozat**

**178/2025. (VI. 25.) Kt. számú határozat**

**181/2025. (VI. 25.) Kt. számú határozat**

**186/2025. (VI. 25.) Kt. számú határozat**

végrehajtásáról szóló beszámolót elfogadja.