**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. október 29-én tartandó rendes ülésére**

Az előterjesztés tárgya: „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat kivitelezésére vonatkozó közbeszerzési eljárás során beérkezett ajánlatokról

Melléklet: Bontási jegyzőkönyv, BB jegyzőkönyv, ajánlattételi felhívás, közbeszerzési dokumentáció, szerződés-tervezet

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/345- 97/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. október 28.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Iparterület továbbfejlesztése Tiszavasváriban” című**

**TOP\_PLUSZ-1.1.1-21-SB1-2022-00010** **azonosítószámú pályázat**

**kivitelezésére vonatkozó közbeszerzési eljárás során beérkezett ajánlatokról**

Tisztelt Képviselő-testület!

A Képviselő-testület a 244/2025. (IX.25.) Kt. számú határozatával döntött az „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat kivitelezésével kapcsolatos közbeszerzési eljárás megindításáról. Az ajánlattételi határidő 2025.10.17. 11:00 óra volt, mely határidőig az 1. részre „Útépítés, csapadékvíz” 4 db árajánlat érkezett be, míg a 2. részre „Parkoló, szaniter konténer, világítás, kamera” 1 db árajánlat érkezett be. A bontási jegyzőkönyv alapján megállapítható, hogy az 1. részre beérkezett 4 db árajánlat alacsonyabb a rendelkezésre álló fedezetnél, így azok vizsgálata még folyamatban, azok elbírálásáról várhatóan a következő testületi ülésen tud döntést hozni a Testület. A 2. rész vonatkozásában beérkezett ajánlat ugyan alatta van a rendelkezésre álló fedezetnek, azonban a közbeszerzésekről szóló 2015. évi CXLIII. törvény (továbbiakban: Kbt.) 75. § (2) bekezdés e) pontja, valamint a Bíráló Bizottság javaslata alapján szükséges az eljárást eredménytelenné nyilvánítani.

Kbt. 75. § (2) bekezdés e) pontja:

„Az ajánlatkérő eredménytelenné nyilváníthatja az eljárást, ha a hirdetmény nélküli tárgyalásos eljárás kivételével – egy szakaszból álló eljárásban vagy több szakaszból álló eljárás ajánlattételi (párbeszéd) szakaszában nem nyújtottak be az ajánlattételi határidőben legalább két ajánlatot (megoldási javaslatot), vagy több szakaszból álló eljárás részvételi szakaszában a részvételi határidőben legalább két részvételi jelentkezést”

A közbeszerzési eljárás ajánlati felhívásában rögzítésre került a Kbt. 75. § (2) bek. e) pont szerinti eredménytelenségi ok alkalmazása, így attól eltekinteni nem lehet.

Fentiek alapján a 2. rész tekintetében egy újabb közbeszerzési eljárás lefolytatása válik szükségessé, figyelembe véve a pályázat befejezési határidejét, melynek kiírásáról célszerű egyidejűleg döntést hozni egy különálló határozattal.

Az újabb közbeszerzési eljárás lefolytatása előtt, javaslom az előzetes piaci konzultáció lefolytatását az EKR-en keresztül, amely lezárását követően nem kötelező a Kbt. 75. § (2) bek. e) pont szerinti eredménytelenségi ok alkalmazása, így amennyiben az újabb közbeszerzési eljárás során is csak 1 db árajánlat érkezne be, az eljárás ebben az esetben is eredményes lehet, ha a beérkezett ajánlat megfelel az ajánlati felhívás, a közbeszerzési dokumentumok és a jogszabályok által meghatározott feltételeknek.

Megkérem a Tisztelt Képviselő-testületet, hogy szíveskedjen döntést hozni a 2. részre vonatkozóan a közbeszerzési eljárás Kbt. 75. § (2) bek. e) pont szerinti eredménytelenségéről és újabb közbeszerzési eljárás lefolytatásáról a határozat-tervezetben foglaltaknak megfelelően.

Tiszavasvári, 2025. október 28.

**Balázsi Csilla**

**polgármester**

**HATÁROZAT-TERVEZET 1.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (X.29.) Kt. számú**

**határozata**

**„Iparterület továbbfejlesztése Tiszavasváriban” című**

**TOP\_PLUSZ-1.1.1-21-SB1-2022-00010** **azonosítószámú pályázat**

**kivitelezésére vonatkozó közbeszerzési eljárás 2. részének lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **-** az **Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú** pályázat megvalósításához lefolytatott **közbeszerzési eljárás 2. részére „Parkoló, szaniter konténer, világítás, kamera” vonatkozó eredménytelenségét** a Kbt. 75. § (2) bekezdés e) pontjára való tekintettel.
2. **Felkéri a polgármestert, hogy:**

**- a döntésről tájékoztassa az Ajánlattevőt,**

**- tegye meg a szükséges lépéseket az ajánlati biztosíték visszautalása iránt az Ajánlattevő részére,**

**- tegye meg a szükséges intézkedéseket az újabb közbeszerzési eljárás lefolytatására.**

**Határidő:** azonnal **Felelős:** Balázsi Csilla polgármester

**HATÁROZAT-TERVEZET 2.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (X.29.) Kt. számú**

**határozata**

**„Iparterület továbbfejlesztése Tiszavasváriban” című**

**TOP\_PLUSZ-1.1.1-21-SB1-2022-00010** **azonosítószámú pályázat**

**kivitelezésére vonatkozó közbeszerzési eljárás 2. részére**

**újbóli közbeszerzési eljárásának kiírásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Támogatja az előzetes piaci konzultáció lefolytatását az EKR rendszeren keresztül az „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat „Parkoló, szaniter konténer, világítás, kamera” kivitelezési munkáira vonatkozó újbóli közbeszerzési eljárást megindítása előtt.**
2. **Elfogadja a határozat 1. mellékletét képező „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat „Parkoló, szaniter konténer, világítás, kamera” kivitelezési munkáira vonatkozó közbeszerzési eljárást megindító felhívás tartalmát, a közbeszerzési dokumentációt és a szerződés-tervezetet.**
3. **Felkéri a polgármestert, hogy gondoskodjon az előzetes piaci konzultáció lefolytatásáról az EKR rendszeren keresztül.**
4. **Felkéri a polgármestert, hogy gondoskodjon az előzetes piaci konzultáció lezárását követően az eljárást megindító felhívást tartalmazó hirdetmény feladásáról a Közbeszerzési Értesítőben.**
5. **Felkéri a polgármestert, hogy az ajánlattételi határidő lejártát követően a Bíráló Bizottság javaslatát terjessze a Képviselő-testület elé.**

**Határidő:** azonnal, esedékességkor **Felelős:** Balázsi Csilla polgármester