**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. október 29-én tartandó rendes ülésére**

Az előterjesztés tárgya: A Tiszavasvári 0289/2 helyrajzi számú önkormányzati ingatlanon történő átjárás biztosítása

Melléklet: Térképrészlet

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/15116-2/2025.

Az előterjesztést véleményező bizottságok a hatáskör megjelölésével:

Az előterjesztést bizottságok nem tárgyalták.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. október 28.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**A Tiszavasvári 0289/2 helyrajzi számú önkormányzati**

**ingatlanon történő átjárás biztosításáról**

Tisztelt Képviselő-testület!

Csiszár István 4080 Hajdúnánás, Báthori u. 36. sz. alatti lakos, mint a Tiszavasvári, külterület 0289/27 helyrajzi számú ingatlan tulajdonosa, azzal a kérelemmel fordult az önkormányzathoz, hogy engedélyezze részére, illetve az ingatlan mindenkori tulajdonosa részére az ingatlan szomszédságában lévő Tiszavasvári, külterület 0289/2 helyrajzi számú önkormányzati ingatlanon való átjárást.

Kérelmét azzal indokolta, hogy az érintett ingatlanhoz nem csatlakozik közút, azt az egyik oldalról magánút, a másik oldalról pedig árok határolja, valamint az Alkaloida Vegyészeti Gyár Zrt. csővezetéke is a föld felett húzódik, így az is fizikai akadályt képez.

Korábban a magán tulajdonban lévő Tiszavasvári, külterület 0290 hrsz-ú „kivett/saját használatú út” megnevezésű ingatlanon keresztül járt be az ingatlanára, azonban azt a bejárási lehetőséget elzárták előle.

Fentiekre való tekintettel az ingatlanát fizikai akadály miatt nem tudja máshonnan megközelíteni, ezért kérte, hogy az önkormányzat járuljon hozzá a Tiszavasvári, külterület 0289/2 helyrajzi számú önkormányzati ingatlanon való átjáráshoz. Ennek az ingatlannak a tulajdoni lap szerinti megnevezése „kivett vízmű”, amely egy nyeles telek, ami nincs megosztva külön alrészekre, mint út és vízmű, azonban a gyakorlatban a nyeles rész útként funkcionál, míg a termálkút egy külön bekerített részen helyezkedik el.

Javaslom a Képviselő-testületnek, hogy támogassa és engedélyezze a jelenlegi (Csiszár István) és mindenkori tulajdonos részére az önkormányzati tulajdonban lévő Tiszavasvári, külterület 0289/2 hrsz-ú ingatlan útként funkcionáló részén az átjárást, azzal hogy az átjárás feltételeit megállapodásban rögzítsék.

Megkérem a Tisztelt Képviselő-testületet, hogy szíveskedjen döntést hozni a határozat-tervezetben foglaltaknak megfelelően.

Tiszavasvári, 2025. október 28.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (X.29.) Kt. számú**

**határozata**

**A Tiszavasvári 0289/2 helyrajzi számú önkormányzati**

**ingatlanon történő átjárás biztosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 107. §-ban foglalt hatáskörében eljárva az előterjesztést megtárgyalta, és az alábbi határozatot hozza:

1. **Támogatja és engedélyezi az önkormányzati tulajdonú Tiszavasvári, 0289/2 hrsz-ú ingatlanon való átjárást a Tiszavasvári, 0289/27 hrsz-ú ingatlan mindenkori tulajdonosa részére, azzal hogy az átjárás biztosítása és annak feltételei megállapodásban kerüljenek szabályozásra.**
2. **Felkéri a polgármestert, hogy**

**- jelen döntésről tájékoztassa a Tiszavasvári, 0289/27 hrsz-ú ingatlan jelenlegi tulajdonosát,**

**- gondoskodjon a megállapodás előkészítéséről.**

**III. Felhatalmazza a polgármestert, hogy az elkészült megállapodást írja alá.**

**Határidő** azonnal, esedékességkor **Felelős:** Balázsi Csilla polgármester